CELEX: 62016CN0189
Language: hr
Date: 2016-04-04 00:00:00
Title: Predmet C-189/16: Zahtjev za prethodnu odluku koji je 4. travnja 2016. uputio Högsta förvaltningsdomstolen (Švedska) – Boguslawa Zaniewicz-Dybeck protiv Pensionsmyndigheten

13.6.2016   
            
            
               HR
            
            
               Službeni list Europske unije
            
            
               C 211/34
            
         
      Zahtjev za prethodnu odluku koji je 4. travnja 2016. uputio Högsta förvaltningsdomstolen (Švedska) – Boguslawa Zaniewicz-Dybeck protiv Pensionsmyndigheten
      (Predmet C-189/16)
      (2016/C 211/44)
      Jezik postupka: švedski
      
         Sud koji je uputio zahtjev
      
      Högsta förvaltningsdomstolen
      
         Stranke glavnog postupka
      
      
         Tužitelj: Boguslawa Zaniewicz-Dybeck
      
         Tuženik: Pensionsmyndigheten
      
         Prethodna pitanja
      
      
                  1.
               
               
                  Znače li odredbe iz članka 47. stavka 1. točke (d) Uredbe br. 1408/71 (1) da se razdobljima osiguranja navršenima u nekoj drugoj državi članici pri izračunu zajamčene švedske mirovine može pripisati vrijednost mirovine koja odgovara prosječnoj vrijednosti švedskih razdoblja kada nadležno tijelo napravi proporcionalni izračun u skladu s člankom 46. stavkom 2. te uredbe?
               
            
                  2.
               
               
                  Ako je odgovor na prvo pitanje negativan, može li nadležno tijelo pri izračunu iznosa prava na zajamčenu mirovinu u obzir uzeti prihod od mirovine koju je osigurana osoba primala u nekoj drugoj državi članici, a da to ne bude protivno odredbama Uredbe br. 1408/71?
               
            
         (1)  Uredba Vijeća (EEZ) br. 1408/71 od 14. lipnja 1971. o primjeni sustava socijalne sigurnosti na zaposlene osobe i njihove obitelji koji se kreću unutar Zajednice (SL 1971 L 149, str. 2.) (SL, posebno izdanje na hrvatskom jeziku, poglavlje 5., svezak 5., str. 7.)